Politiet har i dag iværksat en omfattende og koordineret politiaktion flere steder i landet på grund af mistanke om et terrorangreb.

Det oplyser Københavns Politi i en pressemeddelelse.

'Baggrunden for aktionen er mistanken om forberedelse af terrorangreb med et militant, islamistisk motiv.'

Flere af landets politikredse har været involveret i den store politiaktion, herunder Vestegens Politi, Fyns Politi og Nordjyllands Politi, ligesom også Politiets Efterretningstjeneste, PET, har deltaget.

Ved du noget om sagen? Så hører B.T. gerne fra dig. Skriv til 1929@bt.dk eller til B.T. Facebook-side.

Tidligere kunne Københavns Politi oplyse, at man var i gang med en større aktion flere steder i landet.

'Der foretages ransagninger og anholdelser flere steder i landet. Flere politikredse er involveret i aktionen, som ledes af Københavns Politi,' lød det i et tweet.

Politiet har indkaldt til et pressemøde i forbindelse med aktionen. Pressemødet bliver afholdt klokken 17.00.

Opdateres...